เอกชนรับไม่ได้แดงยึดราชประสงค์วอนเห็นแก่ศก.
ภาคเอกชนนัดหารือร่วมกัน5เม.ย.กำหนดท่าทีหลังเสื้อแดงชุมนุมแยกราชประสงค์
3 เม.ย. 2553

ภาคเอกชนนัดหารือร่วมกัน5เม.ย.กำหนดท่าทีหลังเสื้อแดงชุมนุมแยกราชประสงค์
นายพรศิลป์ พัชรินทร์ตนะกุล กรรมการรองเลขาธิการสภาหอการค้าแห่งประเทศไทย กล่าวว่า ขอให้กลุ่มคนเสื้อแดงเห็นแก่เศรษฐกิจของประเทศ หากมีการปักหลักชุมนุมยืดเยื้อที่แยกราชประสงค์นานเกิน 1 วัน ภาคธุรกิจไม่สามารถรับได้ โดยวันจันทร์นี้ (5 เม.ย.) สภาหอการค้าแห่งประเทศไทย สภาอุตสาหกรรมแห่งประเทศไทย และสมาคมธนาคารไทย จะประชุมร่วมกันเพื่อกำหนดท่าทีให้ทุกฝ่ายเห็นแก่ภาคธุรกิจของประเทศ          ด้านนายกสมาคมส่งเสริมการท่องเที่ยวสมุย เป็นห่วงว่า การชุมนุมของกลุ่มคนเสื้อแดงบริเวณแยกราชประสงค์ ซึ่งเป็นศูนย์กลางธุรกิจของประเทศ จะส่งผลให้นักท่องเที่ยวไม่กล้าเดินทางมาเมืองไทย ขอให้ทุกฝ่ายเร่งยุติความขัดแย้งให้เร็วที่สุด